Március 18.

nagyböjt VI. péntek hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, „Isten az Úr…” helyett „Alleluja”, majd pedig:***

***Tropárok, 1. hang.***

A TESTNÉLKÜLI ERŐK testben való megjelenése **ál**tal \* szellemi és természetfölötti belátásra **te**szünk szert, \* s a háromszemélyű istenség megvilágosítását fel**fog**va \* a háromszorszent ének dal**la**mára \* kerubok módjára így ki**ál**tunk: \* Szent, szent, szent vagy, Iste**nünk**, \*’ Keresztednek ereje által, s üdvö**zíts** engem, Uram!

Dicsőség…

AZ ÖSSSZES MENNYEI ERŐKKEL **e**gyütt \* kerubok módjára így zengünk a magasságban **le**vőnek \* a háromszorszent dicséretet zenge**dez**ve: \* Szent, szent, szent vagy, Iste**nünk**, \*’ összes szentjeidnek imái által **ir**galmazz nekünk!

Most és…

ÁLOMBÓL ÉBREDVE ELÉD BORULUNK, Jó**sá**gos, \* és az angyalok énekét zengjük neked, Nagy**ha**talmú: \* Szent, Szent, Szent vagy Iste**nünk**, \*’ az Istenszülő imái által **ir**galmazz nekünk!

1. zsoltárcsoport (13. kathizma - 91-100. zsoltár -) után kathizmálion, 1. hang.

MIDŐN KERESZTRE FESZÍTETTEK, **Krisz**tus, \* megsemmisült a zsar**nok**ság, \* az ellenség hatalma **meg**dőlt, \* mert nem angyal, és nem **is** ember, \* hanem te magad üdvözítet**tél** min**ket**, \*’ Urunk, **di**csőség néked!

**Elővers:** Magasztaljátok a mi Urunkat, Iste**nün**ket, \* és boruljatok le lábának zsámolya e**lőtt**, mert ő szent!

KERESZTEDNEK FEGYVERE **HAJ**DAN \* a vallásos Konstantin császár **szá**mára \* a hit által legyőzhetetlen diadal**jel** lett \* az ellenségek elle**ni** harcban. \* Az alvilági erők rettegnek **tő**le, \* és ez lett egyúttal a hívők üd**vös**sé**ge**, \*’ és Pál**nak** büszkesége.

***Dicsőség… most és…***

A TE PÁRTFOGÁSODRA HAGYATKOZVA, Szeplő**te**len, \* közbenjárásoddal megszabadulunk min**den** bajtól, \* Fiad keresztje pedig mindenben védelmez **min**ket. \* Azért, amint **meg**il**let**, \*’ téged mindnyájan hí**ven** magasztalunk.

***A 2. zsoltárcsoport (14. kathizma - 101-104. zsoltár -) után kathizmálion, 4. hang.***

KÉT TANÍTVÁNYT küldött e**lő**re Krisztus, \* hogy elvezes**sék** a szamarat, \* amelyre az Írás szerint **ő** majd ráül, \* **hogy** szé**pen** bevonuljon, \* és a gyermekektől a szent magasztaló éne**ket** fogadja. \* Siessünk mi is a vele való **ta**lálkozásra \*’ s vigyük neki az erényes tettek **pál**maágait!

***Dicsőség... most és…***

**LEG**SZEPLŐ**TE**LENEBB Szűz, \* Krisztus Is**te**nünknek Anyja, \* tőr járta át a te legszen**tebb** lelkedet, \* mikor Fiadat és Istenedet önként meg**fe**szítve láttad. \* Ne szűnjél, ó áldott, **őt** imádni, \* hogy aján**dé**kozza nekünk \* vétkeink **bo**csánatát \*’ a nagyböj**ti** szent időben!

***A 3. zsoltárcsoport (15. kathizma - 105-108. zsoltár -) után kathizmálion, 8. hang. Minta: Föltámadtál a sírból…***

KÉT TANÍTVÁNYT elküldtek ma, hogy elhozzák a szamarat a minden**ség** Urának. \* Jön is és ráül az, ki a szeráfok sokasága **fö**lött trónol. \* Rettegni kezd a világot hatalmában tartó, mindent e**mész**tő halál, \*’ mert Lázáronkeresztül megfosztják az egész, zsákmányul ejtett em**be**ri nemtől.

***Dicsőség… most és…***

SZENVEDŐ FIA MELLETT állt meg a Tisz**ta**ságos Szűz, \* és jajszóval sírta el ezt **a** panaszát: \* Ó, jaj, Fiam, hogyan állít**hat**tak téged, \* kit az angyalok himnuszokban szünet nélkül di**cső**ítenek, \* Pilátusnak ítélő**szé**ke elé? \* Dicsőítem, Is**ten** Igéje, \* a te mér**he**tetlen \*’ és kifejezhetetlen könyö**rü**letedet!

***50. zsoltár, majd pedig az „Üdvözítsd…” ekténia.***

KÁNON:

Kathizma:

8. hang.

Az Ige szent bölcsességére bősé**ge**sen szert tettél, \* a hittitkok élő vizét fakasztottad, és a buzgók értelmét egé**szen** megöntözted, \* a nyájat isteni pásztorbottal kormányoztad, s az istenismeret viránya**in** legeltetted. \* Azért magasztalunk téged, Cirill főpap, mint nagy pász**tort** és tanítót, \* mint a hitnek élen járó harcosát, **és** hangoztatjuk: \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik buzgón ünneplik a te **szent** emlékedet!

Dicsőség... 1. hang.

A te isteni sugallattól irányított nyelved, **ó** bölcs, \* a népeket megvilágo**sí**totta, \* hogy egy, oszthatatlan termé**sze**tű, \* személyek szerint megkülönböztetett Háromságot i**mád**janak. \* Azért örömmel megünnepeljük a te szent em**lé**ke**det**, \*’ és örök közbenjárónknak állí**tunk** Isten elé.

Most és...

Midőn meglátott téged, **Krisz**tus, \* keresztre feszítet**ten**, holtan, \* így kiáltott fel a szeplőtelen **A**nya: \* Az Atyával és Szentlélekkel együtt kezdet nélkü**li** Fiam! \* Milyen kimondhatatlan ez a te üdvgondo**zá**sod, \* mellyel üdvözíted, Könyö**rü**le**tes**, \*’ a te szeplőtelen ke**zed** alkotását!

### V. ÓDA.Irmosz: 8. hang. Oszlasd el lelkem ködét…

Amikor a szent városba készültél, két tanítványodat elküldted Betániába, hogy hozzanak neked egy olyan szamarat, melyen senki nem ült még; mert az esztelen pogányokat rajtad kívül senki meg nem szelídíthette, Üdvözítőnk!

Összejött Betániában a Jeruzsálemből érkező zsidók sokasága, s ők is együtt gyászolnak ma Lázár rokonságával. De amikor majd holnap megtudják, hogy az a sírból előlép, Krisztus megölését határozzák el.

Dicsőség…

Legszentebb Háromság, Atya, Fiú és mindenható Lélek, boldog Istenség, kezdet nélküli lény, háromszorosan fénylő világosság, mindentudó erő, őrizd meg szolgáidat!

***Most és…***

Amikor anyád meglátott a kereszten, Krisztus, amelyre szögekkel fölfeszítettek, s látta, hogy életadó oldaladból vér és víz folyik, anyai fájdalmával kesergett, mert mégis jól tudta, hogy az ő fia vagy.

Dicsőség néked, Istenünk, dicsőség néked!

Íme, már elkészült Krisztus, hogy fölmenjen Jeruzsálembe! Gyűljetek össze, magányban élők, akik a hegyekben s a pusztában vagytok, hogy örömmel bemehessünk mindenkivel, aki az ég alatt van.

***Irmosz:***

OSZLASD EL LELKEM KÖDÉT, világosságot árasztó Krisztus Isten, ki a sötétség fejedelmét a mélységbe taszítottad, és ajándékozd nekem, Ige, parancsolataid világosságát, hogy virradatkor dicsőíthesselek téged.

#### VIII. ÓDA. *Az angyalok és az egek…*

Az előreküldött két tanítvány viszi a hátasjószágot annak, aki a felhők felett ül, s akit a mindenség énekel, áld és magasztal mindörökké.

Az ajtó előtt van már Krisztus! Ne szomorkodj tovább, Betánia, hiszen ő gyászodat örömre fordítja, sarjadat, Lázárt pedig a sírból feltámasztja, aki aztán őt magasztalja!

Áldjuk az Atyát, a Fiút és a Szentlelket…

Egy Isten a Szentháromság: az Atyán mit sem változtathat a fiúság, s ugyanígy a Fiút sem érinti változás a származáskor, hanem mindkettő ugyanaz marad, és mind a három világosság, akiket én Istenként dicsőítek mindörökké.

***Most és…***

Csak te szülsz romlás nélkül, csak te szoptatsz csecsemőt természetes foganás nélkül, csak te szülöd Teremtődet és Uralkodódat, mert nemcsak szolgálója, hanem anyja is vagy; azért téged, Szűz anya, mindörökké magasztalunk.

Dicsőség néked, Istenünk, dicsőség néked!

Erények gallyaival, láthatóan pedig ágakkal készüljünk fogadni kétszeresen Krisztust, aki szamárháton ül, s őt magasztaljuk mindörökké!

Dicsérjük, áldjuk, imádjuk az Urat…

***Irmosz:***

AZ ANGYALOK ÉS AZ EGEK \* a dicsőség trónusán ülőt szünet nélkül Istenként dicsőítik; \* őt áldjátok, énekeljétek \* és magasztaljátok mindörökké!

### **Az Istenszülőt magasztaló ének.**

#### IX. ÓDA. *Ki a* *hegyen a törvényszerzőnek…*

Nemrég küldé tanítványait Krisztus és mondta: Oldjátok el nekem a szamarat, vezessétek ide, hogy reá üljek s feloldjam az esztelenségből a pogányokat, és én, a Fiú behódoltassam őket az Atyának.

Jön az Úr! Nyisd meg kapuidat, Betánia! Fogadd hittel az Uralkodót, mert az egyetlen Mindenható azért jön, hogy feltámassza a sírból Lázárt.

Dicsőség…

Uram, a te egyeduralmad hármas fénye kiáradó fényözönével beragyogja értelmünket, s a sokféle eltévelyedéstől visszafordít minket az egyesítő átistenülés felé.

***Most és…***

Üdvözlégy, a mindenség Királyának palotája, Istenszülő Szűz, mert rajtad keresztül megnyílt a mennyek országa, s a földiek számára lehetségessé vált az, hogy az angyalok társaságában lakjanak.

Dicsőség néked, Istenünk, dicsőség néked!

Kik a pusztaságban, hegyeken és barlangokban vagytok, jöjjetek, készüljetek velünk együtt pálmaágakkal, hogy eléje menjünk Királyunknak és Uralkodónknak, mert azért jön, hogy üdvözítse lelkünket!

***Irmosz:***

KI A HEGYEN A TÖRVÉNYSZERZŐNEK \* tűzben és csipkebokorban \* előre jelezte, \* hogy a mi üdvösségünkért szülni fog a Szűz, \* azt mi soha meg nem szűnő énekekben magasztaljuk.

#### ***Fényének:***

Urunk, ki a világosságot fölragyogtattad, tisztítsd meg lelkünket is minden bűntől, Keresztednek ereje által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztihirák

**1. hang.**

MEGVETETTED, lelkem, **Is**ten szavát \* és az ellenség cselvetésének áldoza**tá**vá lettél, \* saját gyengeséged romlá**so**dat hozta, \* a bűnök kábulatában Isten-szőtte köntösödet **be**szennyezted, \* ezért készületlen maradtál a királyi **me**nyegzőre. \* De hogy a bűn sebével be**bo**rítottan, \* a szenvedélyek köntösé**be** öltözve, \* az asztal mellett bejöveteled miatt felelősség**re** vonatva \* a lakodalmas házból ki **ne** dobjanak, \* kiáltsd az Üd**vö**zítőnek: \* Ki elviselted a gyűlöletes te**kin**teteket, \* és nem engedted, hogy azzá legyek, amivé ne**ked** kell lenned, \* a kereszten értem a gúnyköntöst **el**viselted, \* az én öltönyömet **tép**jed széjjel, \* öltöztess fel az örvendezés **ru**hájába, \* a külső sötétségtől és az örök jajga**tás**tól ments meg, \*’ **és** könyörülj rajtam! *(2x)*

JERTEK MINDEN NÉPEK, **szent** dalokkal \* és lelki ódákkal tiszteljük a Krisztu**sért** küzdőket \* és a világ megvilá**go**sítóit, \* a hitnek hirdetőit, a folyton csörge**de**ző forrást, \* melyből a hívek számára gyó**gyu**lás árad! \* Az ő közbenjárásukra, Krisz**tus** Istenünk, \*’ adj békességet világodnak és a mi lelkünknek bőséges **ke**gyelmet!

***Dicsőség… 8. hang.***

A LELKILEG HASZNOS negyven **na**pot eltöltve, \* kérünk téged, **Em**berszerető, \* hogy megérhessük szenvedéseid szent **he**tét is, \* és dicsőíthessük azon a **te** fölségedet \* és irántunk tanúsított kifejezhetetlen gond**vi**selésedet, \* egyetértően így é**ne**kelve: \*’ U**runk**, dicsőség néked!

***Most és… Újra ugyanez.***

„Jó az Urat dicsérni…”, Háromszorszenttől a „Mi Atyánkig…”, majd tropár,

8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***